b'\n_START_ARTICLE_\nJan Neruda\n_START_PARAGRAPH_\nJan Nepomuk Neruda (9. hein\xc3\xa4kuuta 1834 Praha \xe2\x80\x93 22. elokuuta 1891 Praha) oli t\xc5\xa1ekkil\xc3\xa4inen kirjailija, kriitikko sek\xc3\xa4 modernin t\xc5\xa1ekkil\xc3\xa4isen runouden uranuurtaja. Nerudan runot ovat monipuolisia ja niihin sis\xc3\xa4ltyv\xc3\xa4t niin filosofiset runot kuin is\xc3\xa4nmaalliset hymnit. Neruda kuitenkin vihasi yl\xc3\xa4luokkaa, mink\xc3\xa4 voi huomata esimerkiksi h\xc3\xa4nen kertomuskokoelmastaan nimelt\xc3\xa4 Malostransk\xc3\xa9 pov\xc3\xaddky vuodelta 1878. Prahan Mal\xc3\xa1 Stranan kaupunginosan el\xc3\xa4m\xc3\xa4st\xc3\xa4 kertova kirja on suomennettu nimell\xc3\xa4 Prahalaistarinoita vuonna 2000. Nerudaa suomeksi on my\xc3\xb6s kokoelmassa Slaavilaisten kirjallisuuksien kultainen kirja vuodelta 1936.'